burgasdotpro/wikipedia huggingface dataset:
Kamzík vrchovský tatranský

Kamzík vrchovský tatranský alebo kamzík tatranský ("Rupicapra rupicapra tatrica") je endemický poddruh kamzíka vrchovského, ktorý žije iba na území Tatier (Slovensko, Poľsko) a Nízkych Tatier Trvalý výskyt na Slovensku bol doložený na 2,6 % územia, prechodný na 0,2 %.
Je súčasťou loga obidvoch národných parkov na území Vysokých Tatier.
Populácia a rozšírenie.
Kamzík vrchovský tatranský žije vo všetkých častiach Tatier: Západné Tatry (Slovensko a Poľsko), Vysoké Tatry a Belianske Tatry. Tieto časti sú chránené národnými parkmi obidvoch krajín. V roku 2006 bol slovenský Tatranský národný park domovom pre 371 kamzíkov, z čoho bolo 72 jahniat. V poľskom Tatranskom národnom parku žilo 117 jedincov a z toho 27 jahniat. V roku 2010 populácia vzrástla na 841 jedincov (z toho 74 jahniat), 699 (57 jahniat) na Slovensku a 142 (17 jahniat) v Poľsku. Tento počet sa priblížil k populačnému vrcholu z roku 1964, keď bolo v Tatrách viac ako 900 jedincov.
Pre obavy z prežitia kamzíkov vo svojom pôvodnom pohorí, bol tento druh v rokoch 1969 – 1976 umelo zavedený aj do Nízkych Tatier. Zaviedlo sa 30 jedincov a súčasná populácia predstavuje približne 100 jedincov.
Zo 429 mapovacích kvadrátov DFS sa celkovo trvalo vyskytoval v 11 (2,6 % rozlohy Slovenska, do roku 1964 len v 9, 2,1 %), prechodne v jednom, 0,2 %. V Západných Tatrách a vo Vysokých Tatrách v nadmorských výškach 1200 (Všivákov v Kôprovej doline a pri chate Plesnivec v Belianskych Tatrách) – (Lomnický štít vo Vysokých Tatrách). V Nízkych Tatrách býva najnižšie v zimnom a predjarnom období 1350 (záver doliny Vájková) - (najvyššie vrcholy, ako Ďumbier, Štiavnica a Chopok).
Podarcis gaigeae

Podarcis gaigeae je druh jašterice z čeľade jaštericovité. Je endemický druh žijúci na území Grécka.
Prirodzeným prostredím tohto druhu je krovinatá vegetácia stredozemného typu, skalnaté územia a brehy. Na niektorých ostrovoch bol pri tomto druhu zaznamenaný gigantizmus.
David Coulthard

David Marshall Coulthard (* 27. marec 1971 Twynholm) je bývalý škótsky pilot Formuly 1, víťaz 13 Grand Prix. Pôsobil v tímoch Williams, McLaren a Red Bull. Žije v Monaku a od roku 2010 preteká v sérii DTM.
Kariéra.
Coulthard začínal na motokárach a v rokoch 1982 – 1988 získal tri tituly škótskeho šampióna, titul britského super šampióna v juniorskej kategórii a titul otvorených majstrovstiev Škótska dospelých. V šampionáte "Formula Ford" získal v roku 1989 majstrovský titul, nasledovala "Formula 3000" a v roku 1993 Formula 1. 
Formula 1.
V roku 1993 sa stal Coulthard testovacím jazdcom tímu Williams-Renault. V nasledujúcom roku pokračoval ako testovací jazdec, no po tragickej havárii Ayrtona Sennu sa stal pretekárskym jazdcom po boku Damona Hilla. Dobré výsledky a konečné 8. miesto mu vyniesli zmluvu pre sezónu 1995. Davidov talent a dobrý monopost mu priniesol víťazstvo na Grand Prix Portugalska a 5 pole position a sezónu ukončil na 3. mieste.
V sezóne 1996 sa David stal pilotom McLarenu, kde sa stal tímovým kolegom Mikku Häkkinena a skončil na celkovom 7. mieste. Úspešnejší bol v nasledujúcej sezóne, kedy sa po diskvalifikácii Michaela Schumachera posunul z konečnej štvrtej na tretiu priečku. Sezóna 1998 sa niesla v duchu tímovej réžie v prospech Miku Häkkinena a David tak napokon obhájil 3. miesto. V podobnom duchu sa niesla i sezóna 1999, kedy bola prioritou tímu obhajoba Fínovho titulu a David tak skončil v celkovom hodnotení na 4. mieste. 
Zmenu priniesla až sezóna 2000, kedy bol David s Mikom a Michaelom Schumacherom hlavným ašpirantom na zisk titulu. Konečné 3 víťazstvá a 8 pódií však napokon stačilo až na 3. miesto. Sezóna 2001 bola pre Škóta najúspešnejšia, keď niekoľkokrát porazil tímového kolegu, no šampionátu jednoznačne kraľoval Michael Schumacher na Ferrari. Pre rok 2002 sa na miesto končiaceho Mikku Häkkinena dostal ďalší Fín Kimi Räikkönen, ktorý výkonmi prekonával skúseného Davida, ktorý ukončil sezónu na 5. a v nasledujúcom roku až na 7. mieste. V roku 2004 už nedosiahol na stupne víťazov, čo ho zosunulo na celkovú 10. priečku, ktorá predznamenala i jeho odchod z tímu McLaren.
Skúsenosti Davida mu priniesli pre rok 2005 zmluvu s novým tímom Red Bull, kde pôsobil nasledujúce 4 sezóny. V prvom roku dosiahol bodový výsledok z predošlého roku a skončil 12., v sezóne 2006 získal tretie miesto v GP Monaka a klesol v konečnom poradí na 13. miesto. Zmeny v tíme Red Bull znamenali zvýšenie potenciálu pre sezónu 2007, kedy sa druhým pilotom stal Mark Webber a David získal 14 bodov, čo stačilo na 10. miesto. Sezóna 2008 sa niesla v duchu premenlivých výkonov a na svoje posledné pódium, druhé v Red Bulle, dosiahol David na GP Kanady, kde získal 3. miesto. Zisk 8. bodov stačil len na 16. miesto a David sa s Formulou 1 rozlúčil GP Brazílie.
Po ukončení pretekárskej kariéry prijal David ponuku tímu Red Bull na pozíciu konzultanta a testovacieho pilota, kde pôsobil nasledujúce dve sezóny. V roku 2010 a 2011 sa objavil za volantom Mercedesu ako pilot v seriáli DTM.
Zaujímavosti a rekordy.
David Coulthard je:
Viktor Antonovič Sadovničij

Viktor Antonovič Sadovničij (; * 3. apríl 1939, Krasnopavlovka, Ukrajinská SSR) je ruský matematik, od roku 1992 rektor Moskovskej štátnej univerzity M. V. Lomonosova.
Je absolventom fakulty mechaniky a matematiky na Moskovskej štátnej univerzite M. V. Lomonosova, dizertačnú prácu obhájil v roku 1974. V roku 1975 sa stal profesorom.
Rektorom Moskovskej štátnej univerzity M. V. Lomonosova bol zvolený 23. marca 1992 na základe výberového konania. Znovuzvolený v rokoch 1996, 2001 a 2005.
Omšenská Baba

Omšenská Baba () je vrch v Strážovských vrchoch pomenovaný podľa obce Omšenie.
V roku 1967 tu bola vyhlásená prírodná rezervácia o výmere . Na samotnom vrchu sa nachádza drevený dvojkríž venovaný vzniku samostatného Slovenska v roku 1993.
Poloha.
Leží severne od obce Omšenie.
Geológia.
Omšenská Baba je budovaná triasovými dolomitmi jednotky hronika a podložnými slieňovcami, bridlicami a pieskovcami kriedového veku, ktoré patria do jednotky fatrika..
Dostupnosť.
Popod vrch vedie Cesta hrdinov SNP.
Harold Alexander

Harold Rupert Leofric George Alexander, prvý Gróf Alexander Tuniský (* 10. december 1891, Londýn, Spojené kráľovstvo – † 16. jún 1969, Slough, Spojené kráľovstvo) bol britský poľný maršal, vyznamenaný počas oboch svetových vojen. V povojnovom období zastával funkciu Generálneho guvernéra Kanady.
Život.
Raná kariéra.
Narodil sa v Londýne, ale vyrastal v Ulsteri na panstve svojich aristokratických rodičov. Bol zmiešaného britsko-írskeho pôvodu. Po skončení strednej školy navštevoval elitnú vojenskú akadémiu v Sandhurste. Koncom roka 1912 získal hodnosť poručíka. Následne slúžil v jednotkách Írskej gardy. Ako jej príslušník sa zúčastnil bojov na západnom fronte počas prvej svetovej vojny. Počas vojny bol dvakrát ranený. V roku 1916 bol vyznamenaný D.S.O. a francúzskym vyznamenaním čestnej légie. Po skončení prvej svetovej vojny viedol nemecké jednotky operujúce v Litve, počas ruskej občianskej vojny. Do roku 1922 pôsobil v hodnosti podplukovníka. Neskôr slúžil na vojenských postoch v Turecku a na Gibraltáre. V roku 1926 navštevoval štábnu školu v Camberley.
Druhá svetová vojna.
Počas druhej svetovej vojny slúžil ako divízny generál. Viedol ústupové boje počas evakuácie britských vojsk z Dunkerque. Jeho úloha v operácii bola hodnotená veľmi kladne. Následne zaisťoval ústup britských vojsk z Barmy, podstatnú časť na britskom úspechu však niesol jeho podriadený William Slim.
V roku 1942 bol Alexander poverený vedením britských vojsk na Blízkom východe. Vo funkcii nahradil Clauda Auchinlecka, po britských neúspechoch pri Tobruku. Jeho podriadeným, veliacim 8. armáde v tomto období bol Bernard Law Montgomery. Obaja spolupracovali veľmi dobre. Alexander s úspechom riadil logistickú podporu, zatiaľ čo Montgomery riadil priamo bojové operácie. Po bitkách o El Alamein a tuniskej kampani sa im spoločne s jednotkami západných spojencov podarilo zlikvidovať nemecké a talianske sily. V tomto období spolupracoval s americkým generálom Eisenhowerom. Neskôr velil 15. armádnej skupine pri útoku na Sicíliu. V neskoršom období začiatku príprav vylodenia v západnej Európe, mu pripadla úloha viesť spojenecké vojská v Stredomorí. Zodpovedal za ďalší priebeh bojov v Taliansku. Pri bojoch o Rím, došlo v dôsledku zlej koordinácie postupu americkej 5. armády (gen. Mark Clark) k ústupu väčšiny nemeckých síl zo vznikajúceho obkľúčenia. Následný postup talianskym územím bol pomerne pomalý a trval až do konca vojny.
Povojnové obdobie.
Po skončení vojny pôsobil v rokoch 19461952 Alexander ako generálny guvernér Kanady. V tomto období viedol relatívne neformálny život v Rideau Hall. Neskôr v rokoch 19521954 pôsobil ako minister obrany Churchillovej vlády. Po smrti kráľa Juraja VI. bol poverený organizáciou korunovácie Alžbety II. V marci 1954 mu kráľovná udelila titul gróf (angl. "earl") tuniský. V roku 1959 odišiel z politiky. Kráľovnou bol vyznamenaný Radom za zásluhy. Zomrel 16. júna 1969 v dôsledku perforácie aorty. Bol pochovaný 24. júna vo Windsorskom zámku.
Oparovec

Oparovec je vrch v Strážovských vrchoch. Meria 
Poloha.
Vrch leží neďaleko mesta Dubnica nad Váhom.
Langáč

Langáč (alebo Lungač) je vrch v Strážovských vrchoch s nadmorskou výškou 
Poloha.
Vrch leží východne od mesta Trenčianske Teplice a severozápadne od Omšenskej baby.
Dostupnosť.
Pod vrchom prechádza Turistická značkovaná trasa číslo 0701 súčasť turistickej magistrály Cesta hrdinov SNP a medzinárodnej diaľkovej turistickej trasy E8.
Baské

Baské, staršie aj Baske, () je vrch Strážovských vrchov. Leží nad obcou Omšenie, približne východne od Trenčína. Na vrchole sa nachádza rovnomenná chata s možnosťou ubytovania.
Poloha.
Nachádza sa v strednej časti pohoria, v geomorfologickom podcelku Zliechovská hornatina a časti Basky. Vrchol leží v Trenčianskom kraji, na hranici okresov Trenčín a Bánovce nad Bebravou a zasahuje na katastrálne územia obcí Omšenie, Dolná Poruba, Krásna Ves a
Slatinka nad Bebravou. Je súčasťou mohutného masívu Basky, ktorého je najvyšším vrchom.
Opis.
Baské leží v tesnom susedstve vrchu Žihľavník (), s ktorým tvoria najvyššiu časť rozsiahleho masívu. Vrchy oddeľuje nevýrazné sedlo, ktorým vedie na vrchol značený chodník. Vrchol je pomerne plochý a svahy masívu klesajú sprvu pozvoľne, následne však prechádzajú do strmých zrázov. Východným smerom je terén schodnejší, pretože ním vedie hrebeň k vrchu Homôľka (). Južným smerom susedí vrch Svitana (), západne Žihľavník (), severne Omšenská Baba () a východne Trtavka () a Peršová (). Severné svahy odvodňuje riečka Teplička do Váhu, západné potok Machnáč a južné rieka Bebrava v povodí Nitry. Najbližšími obcami sú Omšenie a Dolná Poruba na severe a Šípkov, Slatinka nad Bebravou a Slatina nad Bebravou na juhu. 
Geológia.
Masív Baske, spolu s okolitými vrcholmi Žihľavníka a Ostrice tvoria triasové karbonáty hlavne vápence, menej dolomity, tektonickej jednotky hronika.
Výhľady.
Nesúvislý porast vrcholovej časti s rozsiahlou lúkou, poloha vrchu a nadmorská výška umožňuje zaujímavé výhľady. Z odlesnených častí sú pozorovateľné mnohé vrchy pohoria a časť Nitrianskej pahorkatiny. Pri vhodných podmienkach vidieť Považský Inovec, Biele Karpaty, časť Malej a Veľkej Fatry, pohorie Vtáčnik, Pohronský Inovec a Tribeč.
Prístup.
Cez vrch Baské vedie žlté a modré turistické značenie.
Žihľavník (prírodná rezervácia)

Žihľavník je prírodná rezervácia v správe štátnej ochrany prírody Ponitrie.
Nachádza sa v katastrálnom území obce Omšenie v okrese Trenčín v Trenčianskom kraji. Územie bolo vyhlásené v roku 1967 na rozlohe 130,18 ha. Ochranné pásmo nebolo určené.. 
Územie tvorí významnú krasovú oblasť s pôvodnými zachovalými lesnými porastami s výskytom vzácnej teplomilnej flóry a fauny.
Markovica

Markovica je vrch v Strážovských vrchoch s nadmorskou výškou 
Poloha.
Vrch leží juhovýchodne od mesta Nová Dubnica, v geomorfologickej časti Teplická vrchovina.
Geológia.
Masív vrchu tvoria triasové dolomity a vápence tektonickej jednotky hronika.
Dostupnosť.
Popod vrch vedie Turistická značkovaná trasa číslo 8585.
Grófovec

Grófovec je vrch v Strážovských vrchoch s nadmorskou výškou .
Poloha.
Vrch Grófovec leží 2 kilometre severne od mesta Trenčianske Teplice, v geomorfologickej časti Teplická vrchovina.
Dostupnosť.
Popod vrch vedie turistická značkovaná trasa číslo 5580.
Klepáč (Trenčianske Teplice)

Klepáč () je vrch Strážovských vrchov. Leží nad mestom Trenčianske Teplice, približne východne od Trenčína. 
Poloha.
Nachádza sa na západnom okraji pohoria, v geomorfologickom podcelku Trenčianska vrchovina a časti Teplická vrchovina. Vrchol leží v Trenčianskom kraji, na území okresu Trenčín a zasahuje na katastrálne územie mesta Trenčianske Teplice a obce Omšenie. Vrch vystupuje priamo nad mestom Trenčianske Teplice a nevýrazným sedlom je prepojený s vrchom Machnáč. Južným úpätím vedie cesta II/516, spájajúca mestá Bánovce nad Bebravou a Trenčianske Teplice.
Opis.
Klepáč zo severnej i západnej strany obklopuje zástavba mesta Trenčianske Teplice, z ktorých vedú na vrchol i značené turistické trasy. So susedným Machnáčom () tvoria jedinečnú panorámu kúpeľného mesta na okraji Strážovských vrchov. Západným susedom je vrch Čvirigovec (), juhozápadným Ivaničkovec (), južne leží Trstenec (), východne Machnáč () a Žihľavník () a severne Grófovec (). Vrch leží v povodí Váhu, kam smeruje riečka Teplička, odvodňujúca celý masív. Najbližšími sídlami sú na severozápade Trenčianske Teplice, na východe situované Omšenie a juhozápadne ležiaca Petrova Lehota. 
Výhľady.
Výškovo nevýrazný vrch, pokrytý súvislým lesným porastom neumožňuje súvislejší rozhľad. Z menších lokalít s riedkou vegetáciou je možné vidieť časť mesta a okolité vrchy pohoria, ojedinele časť pohoria Tribeč a Biele Karpaty.
Čvirigovec

Čvirigovec je vrch v Strážovských vrchoch s nadmorskou výškou 
Poloha.
Vrch leží nad mestom Trenčianske Teplice, v geomorfologickej časti Teplická vrchovina.
Dostupnosť.
Cez vrch vedie Turistická značkovaná trasa číslo 8121
História.
Okolie vrchu obýval ľud púchovskej kultúry.
Maillane

Maillane (okcitánsky – provensalsky: "Malhana" podľa klasickej normy alebo "Maiano" podľa mistrálskej normy) je francúzska obec situovaná v departemente Bouches-du-Rhône a regióne Provence-Alpes-Côte d’Azur.
Poloha.
Obec má rozlohu . Najvyšší bod je položený a najnižší bod 
Nachádza sa v blízkosti miest Graveson, Saint-Rémy-de-Provence, Eyragues, Châteaurenard, Mas-Blanc-des-Alpilles, Saint-Étienne-du-Grès, Rognonas, Marseille, Tarascon a Arles.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Majstrovstvá sveta v hádzanej žien 2011

Majstrovstvá sveta v hádzanej žien 2011 boli v poradí 20. Majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v štyroch brazílskych mestách São Paulo, São Bernardo do Campo, Santos a Barueri od 2. do 18. decembra 2011, za účasti 24 tímov. Zápasy v hľadiskách videlo 64 550 divákov a padlo spolu 4643 gólov. Po dvánástich rokoch sa družstvo Nórska stalo po druhýkrát majstrom sveta. Španielsko získalo svoju prvú medailu na majstrovstvách sveta žien.
Individuálne štatistiky.
Najlepšie strelkyne
Najlepšie brankárky
Shawn Michaels

Michael Shawn Hickenbottom (22. júl 1965), známy pod prezývkou Shawn Michaels je bývalý americký profesionálny wrestler. Najvýznamnejšie obdobie svojej kariéry strávil v spoločnosti WWE, kde získal množstvo titulov. Je považovaný za jedného z najlepších wrestlerov histórie.
Slimáková

Slimáková je vrch v Strážovských vrchoch jeho nadmorská výška je 
Poloha.
Slimáková sa nachádza severne od mesta Trenčianske Teplice.
Drieňová (622,7 m n. m.)

Drieňová () je vrch na Slovensku v Strážovských vrchoch.
Poloha.
Vrch Drieňová sa nachádza severovýchodne od mesta Trenčianske Teplice, v geomorfologickej časti Teplická vrchovina.
Prístup.
Popod vrch vedie Turistická značkovaná trasa číšlo 5580 a Turistická značkovaná trasa číslo 8585.
Somebody to Love Me

„Somebody to Love Me“ je tretí singel anglického hudobníka Marka Ronsona, z jeho tretieho štúdiového albumu "Record Collection" vydaný pod prezývkou Mark Ronson &amp; The Business Intl.. Skladba obsahuje spev Boya Georgea a Andrewa Wyatta.
Ostrý vrch (467 m n. m.)

Ostrý vrch () je vrch v Strážovských vrchoch.
Poloha.
Leží pri meste Trenčianske Teplice nad miestnou časťou Baračka v katastrálnom území obce Omšenie.
Machnáč (vrch v Strážovských vrchoch)

Machnáč () je vrch Strážovských vrchov. Leží nad mestom Trenčianske Teplice, približne východne od Trenčína. 
Poloha.
Nachádza sa na západnom okraji pohoria, v geomorfologickom podcelku Trenčianska vrchovina a časti Teplická vrchovina. Vrchol leží v Trenčianskom kraji, na území okresu Trenčín a v katastrálnom území mesta Trenčianske Teplice a obcí Omšenie a Petrova Lehota. Juhozápadným smerom leží sedlo, ktorým vedie cesta II/516, spájajúca mestá Bánovce nad Bebravou a Trenčianske Teplice.
Opis.
Machnáč leží v tesnom susedstve vrchu Klepáč (), priamo nad kúpeľným mestom Trenčianske Teplice. Spoločným masívom týchto vrchov vedie viacero značených turistických trás, uľahčujúcich dostupnosť tejto časti Strážovských vrchov. Západným susedom je vrch Ivaničkovec (), južne leží Trstenec (), východne Vŕšky () a Žihľavník () a severne Grófovec (). Severné a západné svahy odvodňuje riečka Teplička do Váhu, južné potok Machnáč do Bebravy v povodí rieky Nitra. Najbližšími sídlami sú na severe Trenčianske Teplice, na východe situované Omšenie a juhozápadne ležiaca Petrova Lehota. 
Výhľady.
Súvislý lesný porast vrcholovej časti Machnáča neumožňuje súvislejší rozhľad. Poloha a nevýrazná nadmorská výška tiež obmedzuje dohľad, napriek tomu je možno z niekoľkých miest vidieť okolité vrchy pohoria, ojedinele časť pohoria Tribeč, Považský Inovec a Biele Karpaty.
Ivaničkovec

Ivaničkovec je vrch v Strážovských vrchoch s nadmorskou výškou 
Poloha.
Leží južne od obce Trenčianske Teplice.
Prístup.
Popod vrch vedie Turistická značkovaná trasa číslo 5126.
Radochová

Radochová je vrch v Strážovských vrchoch s nadmorskou výškou 
Poloha.
Východne od okrajovej časti mesta Trenčín: Kubrá.
Prístup.
Turistická značkovaná trasa číslo 5110, cesta hrdinov SNP
Kamzík vrchovský balkánsky

Kamzík vrchovský balkánsky alebo kamzík balkánsky ("Rupicapra rupicapra balcanica") je poddruh kamzíka vrchovského, ktorý žije na území Albánska, Bulharska a Grécka.
Jeho populáciu predstavuje iba niekoľko tisíc jedincov. Ohrozuje ho strata prirodzeného prostredia, v Bulharsku hybridizácia s "R. r. rupicapra" a v Grécku výstavba ciest a divoké psy.
Anahí

Anahí (vlastné meno "Anahí Giovanna Puenteová Portillová"; * 14. máj 1983, Mexiko, Mexiko) je mexická speváčka a herečka.
Životopis.
Narodila sa ako mladšia dcéra Enriqueho Puenteho a Marichely Portillovej. Jej staršia sestra Marichello je tiež herečka.
Vo veku dvoch rokoch začala svoju kariéru v televíznom programe "Chiquilladas" a niekoľko rokov bola tvárou značky Pepsi Cola. Okrem telelevíznych úloh účinkovala aj v dvoch filmoch, "Nacidos para morir" a "Había una vez una estrella".
Ako speváčka Anahí predala cez tri milióny kópií všetkých svojich albumov. Speváčkin prvý album bola Anahí (1992), jej ďalší album sa volal ¿Hoy es mañana?. Bola tiež interpretkou témy Mensajero del señor a piesne venovanej pápežovi Janovi Pavlovi II. počas jeho návštevy Mexika v roku 1993. Jej tretí album Anclado en mi corazón, štvrtý a posledný pred účasťou v RBD (do tej doby najúspešnejší), Baby Blue, ďalší a v priebehu jej kariéry zatiaľ najúspešnejší je Mi Delirio.
Po práci v seriáloch ako "Vivo por Elena", "El diario de Daniela", "Mujeres engañadas" a ďalších v roku 2000 dostala prvä hlavnú úlohu v telenovele "Primer amor a mil x hora", v ktorej rala Geovanu. V roku 2002 sa pripojila k obsadeniu druhej série "Clase 406"
V roku 2004 ju producent Pedro Damián obsadil do telenovely "Rebelde". Počas účasti v tejto telenovele sa stala členkou popovej skupiny RBD.
S RBD Anahí získala platinové a zlaté platne, precestovala väčšinu miest na svete, čo znamenalo jednu z najdôležitejších udalosti populárnej mexickej hudby v poslednom desaťročí. Anahí navštívila viac ako 23 krajín, spievala na 116 miestach, predala cez 10 miliónov albumov a 17 miliónov digitálnych albumov na stiahnutie, vypredala viac než dva milióny lístkov na koncerty, a viac než 20 miliónov kusov tovaru, ktorým bola aj bábika Barbie s jej obrazom, a predala štyri milióny DVD.
Po štyroch rokoch úspechov skupina oznámila svoj koniec v roku 2008 a na rozlúčku usporiadala svetové turné s názvom "Gira Del Adiós", ktoré navštívilo Srbsko, Slovinsko, Rumunsko, Venezuela, Argentína, Čile, Peru, Brazília, Spojené štáty, Španielsko a Mexiko. Na rozlúčku RBD ešte vydala CD s názvom Para Olvidarte De Mí.
V júli 2009, počas Premios Juventud, odpremierovala svoj nový singel "Mi Delirio". Turné "Mi delirio World Tour" začalo 3. novembra 2009 v meste São Paulo a v v Rio de Janeiro, pokračovalo v celej Latinskej Amerike, Argentíne, Brazílii, USA, Španielsku, Poľsku, Rumunsku, Slovinsku a Chorvátsko.
V roku 2010 bola súčasťou medzinárodnej poroty na festivale "Viña del Mar 2010". 23. novembra 2010 vydala prvý sólový album po RBD, "Mi Delirio", na ktorom sa objavil tretí singel "Alérgico".
Vo februári 2011 získala Anahí hlavnú úlohu v telenovele "Dos Hogares", ktorú produkuje Emilio Laroosa. Nakrúcanie telenovely by malo byť ukončené začiatkom februára 2012.
Rum (rozlišovacia stránka)

Rum môže byť:
Rum (Maďarsko)

Rum je obec v Maďarsku vo Vašskej župe v obvode Szombathely.
Má rozlohu a žije tu 1 232 obyvateľov (2011).
Letné olympijské hry 1900

II. letné olympijské hry sa konali od 14. mája do 28. októbra 1900 v Paríži, vo Francúzsku. Boli to prvé olympijské hry, kde sa predstavili aj ženy.
Štefan Pongrác (jezuita)

Štefan Pongrác (* 26. december 1713, Liptovský Mikuláš-Ondrašová – † 17. november 1767, Banská Bystrica) bol náboženský spisovateľ a vysokoškolský pedagóg.
Životopis.
Pochádzal z liptovského zemianskeho rodu. Študoval na univerzite v Košiciach, kde roku 1735 vstúpil do jezuitskej rehole, magister filozofie, Th.Dr. Učiteľ filozofie na jezuitských kolégiách v Kluži a Györi, na univerzite v Trnave, učiteľ cirkevného práva a magister novicov v Banskej Bystrici. Autor pohrebnej kázne a promočných rečí.
Ján Radvanský

Ján Radvanský môže byť:
Ján Radvanský (1666)

Ján Radvanský ("Radvánszky de Radvány"; * 2. december 1666, Batizovce † 7. apríl 1738, Banská Bystrica-Radvaň) bol krajinský hodnostár a statkár.
Životopis.
V roku 1683-1685 študoval na evanjelickom kolégiu v Prešove. Hospodáril na rodových majetkoch v Banskej Bystrici-Radvani. Roku 1685 opustil školu a vstúpil do povstaleckej armády proti Habsburgovcom. Po potlačení Tökölyho povstania ho spolu s otcom v Banskej Bystrici-Radvani zaistil a postavil pred mimoriadny súd generál Caraffu v Prešove, po otcovej poprave ho prepustili. Roku 1703 sa stal blízkym spolupracovníkom vodcu stavovského povstania Františka II. Rákoczyho: 1704 komisár v Sedmohradsku. Po uzavretí Satmárskeho mieru a amnestii sa vrátil domov. Na jeseň 1712 ho v Kremnických vrchoch ozbíjal Juraj Jánošík aj so svojou družinou. Bol vyslancom Zvolenskej stolice na uhorských snemoch 1712- 1715, 1722-1723,1728-1729, na ktorých obhajoval záujmy protestantskej šľachty. Autor životopisných denníkov, v ktorých opísal zážitky z prešovského väzenia, otcovej popravy a prešovských jatiek (vyšli 1870 v Magyar Polgár Náptára). Jeho lyrické verše spolu s jeho životopisom vydal Belo Roku. Po roku 1697 a 1711 podžupan Zvolenskej stolice.
Juraj Radvanský (1645)

Juraj Radvanský ("Radvánszky de Radvány"; * 1645, Prešov – † 18. apríl 1687, Slovensko) bol statkár a krajinský hodnostár.
Životopis.
Po štúdiách sa venoval hospodáreniu na rodových majetkoch v Banskej Bystrici-Radvani, angažoval sa v správe Zvolenskej stolice, ktorú zastupoval na uhorských stavovských snemoch a v evanjelickej cirkvi, jeden z popredných predstaviteľov hornouhorského protestantského zemianstva. Účastník Vešeléniho sprisahania uhorskej šľachty proti Habsburgovcom, Tököliho stavovského povstania. Roku 1687 si písal s Tököliho manželkou Helenou Zrínskou, brániacou poslednú pevnosť povstalcov Mukačevo. Cisársky generál Caraffa túto korešpodenciu hodnotil ako velezradu a postavil ho pred mimoriadny súd v Prešove. Zahynul na mučidlách pri výsluchu. V rukopise zanechal denníky z uhorských a stoličných snemov.
Juraj Radvanský

Juraj Radvanský môže byť:
Juraj Radvanský (1700)

Juraj Radvanský ("Radvánszky de Radvány"; * 16. október 1700, Banská Bystrica-Radvaň † 1763, Slovensko) bol krajinský hodnostár a statkár.
Životopis.
Študoval na gymnáziách v Banskej Bystrici a v Bratislave. Hospodáril na rodových majetkoch v Banskej Bystrici-Radvani, pôsobil v správe Zvolenskej stolice, od roku 1724 okolo 20 rokov jej podžupan, 1747 kráľovský radca. V roku 1728-1729 zastupoval spolu s otcom Zvolenskú stolicu na uhorskom stavovskom sneme, 1741 sa spolu s bratom Ladislavom zúčastnil korunovácie Márie Terézie za uhorskú kráľovnú v Bratislave a českú kráľovnú 1743 v Prahe. Prvý protestant, ktorý sa stal kráľovským radcom. Dištriktuálny dozorca evanjelickej cirkvi, prívrženec pietizmu (k jeho učiteľom patril i Matej Bel). V rukopise zanechal 2 zväzky zápisov zo snemu a denníky z ciest do Viedne a Prahy. Člen cis.-kráľ. spoločnosti vo Viedni a prírodovedeckej spoločnosti v Halle.
Ucháč sivý

Ucháč sivý alebo netopier sivý ("Plecotus austriacus") je európsky druh netopiera.
Je rozšírený vo veľkej časti Európy. Podobá sa na netopiera svetlého. Je sivo hnedej farby, dlhý 4 až 6 cm, predlaktie má 3,7 až 4,5 cm dlhé a váži od 5 do 14 g. Obýva nižšie položené lesy, jaskyne a ľudské obydlia.
Reprodukčné úkryty obývajú od apríla do októbra. Obľúbené sú podkrovné priestory a sú menej teplomilní ako ostatné druhy, ktoré obývajú tieto priestory.
Gabriel Serdaheli

Gabriel Serdaheli môže byť:
Gabriel Zerdahely (biskup)

Gabriel Zerdahely de Nyitraszerdahely (Szerdahelyi, Zerdahelyi, Serdaheli) (* 16. október 1742, Nitrianska Streda † 5. október 1813, Žiar nad Hronom) bol náboženský spisovateľ a cirkevný hodnostár.
Životopis.
Študoval v Bratislave, filozofiu v Trnave, teológiu na nemecko-uhorskom kolégiu v Ríme, roku 1765 vysvätený za kňaza, doktor filozofie a teológie. V cirkevných hodnostiach pôsobil na viacerých miestach v Maďarsku a na Slovensku. 11. decembra 1780 bol vymenovaný za pomocného biskupa vacovského a 14. januára 1781 bol vysvätený na titulárneho biskupa titopoliského. Dvadsať rokov pôsobil ako pomocný biskup v diecéze Vacov a v roku 1800 bol menovaný za banskobystrického biskupa. Menovanie potvrdil Pius VII. 22. decembra 1800 a 24. marca 1801 prevzal biskupský úrad.
Vydal tlačou prácu jezuitu P. Segnera, diecézne cirkevné štatúty, ceremoniár. Autor príležitostných kázní a rečí. V Žiari nad Hronom založil biskupskú knižnicu, ktorá je uložená v ŠVK v Banskej Bystrici.
Ucháč svetlý

Ucháč svetlý alebo netopier svetlý (zastarané) ("Plecotus auritus") je druh netopiera z rodu Plecotus.
Opis.
Obýva severnú oblasť Eurázie, od Anglicka a Francúzska až po Kóreu a Japonsko. Jeho charakteristickým znakom sú výrazné ušnice. Je veľmi podobný so vzácnejším ucháčom sivým ("Plecotus austriacus"), s ktorým bol do šesťdesiatych rokov považovaný za jeden druh a s ktorým je aj dodnes často zamieňaný.
Vrchná časť tela je hnedá, na bielych bokoch máva zvyčajne žltkasté a čierne škvrny, tragus je svetlý, palec krídla je väčší ako 6 mm. Dosahujú hmotnosť 5 – 11 g, dĺžku tela 41 – 52 mm, chvosta 37 – 55 mm a predlaktia 36 – 42 mm. Najväčšou charakteristikou sú však jeho veľké ušnice, ktoré dosahujú 31 – 41 mm a ktoré rod "Plecotus" spoľahlivo odlišujú od ostatných netopierov.. Dožíva sa 12 rokov. Dosial najvyšší zistený dosiahnutý vek bol 30 rokov. Samce dosahujú pohlavnú dospelosť vo veku 15 mesiacov, približne 29% samčekov v dobrej kondícii už vo veku 3 mesiacov. Roztiahnuté ušnice sú dlhé skoro ako celé telo.
Spôsob života.
Zimovanie.
Neskoro na jeseň upadajú do zimného spánku, pri ktorom majú uši zložené pod krídlami a idú vidieť iba tragus. Je zavesený za päť pazúrikov zadných končatín hlavou dolu s lietajúcou blanou priloženou k telu. Zimuje najčastejšie v jaskyniach, dutých stromoch a v podkroviach.
Zvuky.
Vydáva síce echolokačné signály, ale sú veľmi vysoké-pre ľudské ucho nepočuteľné, najčastejšie pri 50 alebo 35 kHz, rýchlo za sebou (20/s); bežnou technikou sa nedá seba rozlíšiť netopier svetlý a sivý.
Úkryt.
Tento druh sa skôr javí ako typický obyvateľ jaskýň, ale často obýva hrady, stromy, najmä v nížinách a pahorkatinách, vyhýba sa mestám. Žijú v letných kolóniách s počtom 5 – 30 samíc v podkrovných štrbinách, alebo môžu hniezdiť aj samostatne.
Lov.
Lovia prevažne v lese, často aj počas dňa a to väčšinou mole a iné nočné motýle, húsenice, ucholaky, dvojkrídlovce alebo pavúky. Pri love využívajú svoj dobre vyvinutý sluch. Nie je dobrý letec, lieta nízko a pomaly (15 km/h).
 Netopier vydáva rôzne zvuky, ktoré sa odrážajú od okolitých predmetov. V priestore sa vďaka nim veľmi dobre dobre orientuje a loví.
Švédske národné florbalové družstvo žien

Švédske národné florbalové družstvo žien je národné družstvo žien, ktoré reprezentuje Švédsko v medzinárodných florbalových súťažiach, podujatiach a priateľských zápasoch. Funguje pod záštitou Švédskeho florbalového zväzu (SIBF). V decembri 2019 mu patrilo v medzinárodnom rebríčku IFF 1. miesto.
Zúčastnilo sa všetkých turnajov majstrovstvách sveta a zakaždým na nich získalo medailu. Jeho najvýraznejším úspechom je 9 víťazstiev na majstrovstvách sveta a tiež titul majsteriek Európy z roku 1995.
The Miz

Michael "Mike" Gregory Mizanin (* 8. október 1980), známy pod prezývkou The Miz, je americký profesionálny wrestler, momentálne pôsobiaci v spoločnosti WWE v rosteri RAW. Na konte má viacero individuálnych i tag tímových titulov.
Edge

Adam Copeland (* 30. október 1973), známy pod prezývkou Edge, je kanadský profesionálny wrestler a herec. Momentálne pôsobí v spoločnosti WWE v rosteri Raw.
Rey Mysterio

Óscar Gutiérrez Rubio (11. december, 1974 Chula Vista, Kalifornia, USA), známy pod ringovým menom Rey Mysterio, je mexicko-americký wrestler, svoje najznámejšie obdobie zažil vo World Wrestling Entertainment.
Na začiatku svojej kariéry, tzv. od roku 1992 do roku 1995, pôsobil v mexickej wrestlingovej spoločnosti Asistencia Asesoría y Administración.
Potom zamieril do spoločnosti Extreme Championship Wrestling, odkiaľ v roku 1996 prešiel do World Championship Wrestling, v ktorej zostal do roku 2001. V roku 2002 sa Gutiérrez stal súčasťou World Wrestling Entertainment, najväčšej wrestlingovej spoločnosti na svete.
Tam ho kontaktoval Paul Heyman a spolu s Psicosisem mal Rey Mysterio Mexican Death Match – zápas bol vyhlásený ako "Match of the Year 1995". Nasledujúcich 5 rokov pôsobil v ďalšej významnej spoločnosti a to WCW.
Za dlhé roky vo WWE získal Cruiserweight, Tag Team i Intercontinental titul. Najväčší úspech kariéry prišiel až v roku 2006, kedy na WrestleManii 22 získal svetový titul. Tento titulový zápas získal vďaka výhre v Royal Rumble zápase v roku 2006.
Bret Hart

Bret Hart (* 2. júl 1957) je bývalý kanadský profesionálny wrestler a herec. Pochádza z wrestlingovej rodiny a tomuto odvetviu sa venovalo viacero jeho súrodencov. Najväčšie úspechy dosiahol počas pôsobenia vo WWE. Získal množstvo titulov a je považovaný za jedného z najlepších wrestlerov v histórii.
Patagosaurus

Patagosaurus bol rod sauropóda, žijúceho v období strednej jury (stupeň kelovej, asi pred 163 až 161 miliónmi rokov) na území dnešnej Argentíny. Tento bylinožravec, dorastajúci do dĺžky až 18 metrov bol pôvodne považovaný za príbuzného rodu Cetiosaurus. Známy je z pozostatkov niekoľkých jedincov. Žil po boku veľkého dravého dinosaura rodu Piatnitzkysaurus. Typový a doteraz jediný známy druh je Patagosaurus fariasi.
Nérac (obec)

Nérac je francúzska obec v departemente Lot-et-Garonne, v regióne Akvitánsko a v historickom kraji Gaskonsko. Cez obec tečie rieka Baïse a z východu leží pri rieke Gélise. Nachádza sa v ňom zámok Nérac aj s múzeom. Zámok postavený v renesančnom štýle býval sídlom navarrských kráľov a dvora. Pôvod názvu nie je známy. Jeho prípona „ac“ pochádza z pôvodne keltskej koncovky podstatných mien „aco“, ktorá bola latinizovaná na „acum“. Teda, Nérac mohol byť keltsky „Neraco“, latinsky „Nerius“ a „Neracum“.
Poloha.
Obec má rozlohu . Najvyšší bod je položený a najnižší bod 
Dejiny.
Obec vznikla ako galo-románske sídlo. 
Od 11. storočia tu sídlil rod d´Albret.
Od 1484 sa obec s hradom stala sobášom Jeana III. d´Albret s Catherine de Foix sídlom navarrských kráľov. Ich syn Henri II. d´Albret sa oženil s Margueritte Angulêmskou, neskoršou Margueritte Navarrskou sestrou Františka I.
V 16. storočí obec s hradom prežívala konjunktúru rozvoja. Stala sa sídlom navarrského kráľovského dvora. Margita Navarrská pozývala do zámku osobnosti francúzskej kultúry a podporovala umenia (Lefèvre, d'Etaples, Marot).
V 1548 sa obyvatelia stali protestantmi – hugenotmi pod vplyvom dcéry Margity Navarrskej Jeanne, ktorá sa vydala za hugenota Antoine de Bourbon a konvertovala. Stalo sa to na začiatku náboženských vojen medzi katolíkmi a hugenotmi.
V 1621 sa mesto vzbúrilo proti Ľudovítovi XIII. a bolo dobyté vojvodom de Mayenne.
V 18. storočí obec zažila prosperitu vďaka obchodu s múkou s americkými ostrovmi (Santo Domingo). 
V 19. storočí zažila začiatky baróna Haussmanna, ktorý bol jej podprefektom medzi 1832 – 1840.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Vinnie Jones

Vincent Peter „Vinnie“ Jones (* 5. január 1965, Watford, Spojené kráľovstvo) je anglický herec a bývalý futbalista.
Životopis.
Narodil sa vo Watforde v Anglicku a bol hráčom a kapitánom Waleského národného futbalového mužstva, do ktorého sa kvalifikoval cez svojich waleských starých rodičov. Takisto hral predtým v kluboch Chelsea FC a Leeds United AFC. Ako člen klubu Wimbledon FC vyhral 1988 FA Cup Final.
Jones je známy hlavne ako futbalista a tiež ako herec často obsadzovaný do úloh trénerov, výtržníkov a násilných kriminálnikov s agresívnym štýlom a zastrašujúcim správaním.
Ako herec debutoval v roku 1998 vo filme Guya Ritchieho, "Zbaľ prachy a vypadni!". Na svojom konte má desitaky filmov ako "Podfu(c)k", "60 sekúnd", "Eurotrip", "Zabi, alebo budeš zabitý" či "".
Praise You

„Praise You“ je skladba anglického big beatového hudobníka Fatboya Slima. Bola vydaná ako tretí singel z jeho štúdiového albumu "You’ve Come a Long Way, Baby" v roku 1999. Dňa 1. januára 1999 dosiahla 1. miesto v rebríčku UK Singles Chart a dňa 11. mája 1999 36. miesto v rebríčku Billboard Hot 100. Tiež dosiahla 2. miesto v rebríčku Modern Rock Tracks.
Laugaricio (rozlišovacia stránka)

Laugaricio môže byť:
Fínske národné florbalové družstvo žien

Fínske národné florbalové družstvo žien je národné družstvo žien, ktoré reprezentuje Fínsko v medzinárodných florbalových súťažiach, podujatiach a priateľských zápasoch. Funguje pod záštitou Fínskeho florbalového zväzu (SSL). Prvý medzinárodný zápas absolvovalo v roku 1993. V decembri 2017 mu patrilo vo svetovom rebríčku IFF 2. miesto.
Družstvo sa zúčastnilo všetkých turnajov majstrovstiev sveta. Jeho najvýraznejším úspechom sú 2 víťazstvá na majstrovstvách sveta, v rokoch 1999 a 2001. Okrem toho sa 7-krát dostalo do finále MS.
Súpiska.
Súpiska družstva žien pre MS 2015:
Seth Skyfire

Steve Adkins (* 29. apríl 1979), známy pod menom Seth Skyfire, je americký profesionálny wrestler. Najvýznamnejšiu časť svojej kariéry strávil v Ohio Valley Wrestling, kde získal viacero titulov. Momentálne pracuje vo vývojovom stredisku WWE.
Detstvo.
Steve Adkins sa narodil v Birmingham v americkom štáte Alabama.
Kariéra.
12. októbra 2005 porazil Skyfire spoločne s Chetom Jablonskim tím s názvom "The Blonde Bombers" OVW Southern Tag Team Championship. 8. marca 2006 získal po prvý raz OVW Southern Tag Team Championship, keď zdolal Aarona "The Idol" Stevensa. V ďalšom období vytvoril úspešný tag tím so CM Punkom. Od roku 2007 pracuje vo vývojovom stredisku WWE.
Švajčiarske národné florbalové družstvo žien

Švajčiarske národné florbalové družstvo žien je národné družstvo žien, ktoré reprezentuje Švajčiarsko v medzinárodných florbalových súťažiach, podujatiach a priateľských zápasoch. Funguje pod záštitou Švajčiarskej florbalovej federácie (SUV). Prvý medzinárodný zápas absolvovalo v roku 1994. V decembri 2017 mu patrilo vo svetovom rebríčku IFF 3. miesto.
Družstvo sa zúčastnilo všetkých turnajov majstrovstiev sveta. Jeho najvýraznejším úspechom je víťazstvo na Majstrovstvách sveta 2005, keď vo finále zvíťazilo nad . Okrem toho sa 3-krát dostalo do finále MS.
České národné florbalové družstvo žien

České národné florbalové družstvo žien je národné družstvo žien, ktoré reprezentuje Česko v medzinárodných florbalových súťažiach, podujatiach a priateľských zápasoch. Funguje pod záštitou Českej florbalovej únie (ČFbU). Prvý medzinárodný zápas absolvovalo v roku 1995. Jeho najvýraznejším úspechom je bronz z Majstrovstiev sveta 2011. V decembri 2017 mu patrilo vo svetovom rebríčku IFF 4. miesto.
Morgan De Sanctis

Morgan De Sanctis (* 26. marec 1977, Guardiagrele, Taliansko) je taliansky futbalový brankár, ktorý v súčasnosti hrá v lige Serie A za klub AS Roma.
Kariéra.
Po 3-ročnej úlohe pre ligu Serie B v klube Delfino Pescara 1936, sa stal náhradníkom pre klub Serie A, Juventus FC a hral iba trikrát počas dvoch sezón pred nástupom do Udinese Calcio v roku 1999, po spoluvlastníckej dohode za 0,5 miliardy lír (1 291 142,25 eur). V máji 2000 sa stala dohoda permanentnou v cene 8 miliárd lír (4 131 655 eur) ako súčasť dohody, ktorú popísal Juventus FC s Marcom Zanchim.
Dňa 24. júla 2009 klub SSC Neapol podpísal z De Sanctisom zmluvu, keď bol ešte v klube Sevilla FC štvorročnú zmluvu za cenu 1,5 milióna eur.
De Sanctis mal svoj debut v talianskom národnom mužstve dňa 30. marca 2005 v priateľskom zápase proti Islandu (0:0).
Nórske národné florbalové družstvo žien

Nórske národné florbalové družstvo žien je národné družstvo žien, ktoré reprezentuje Nórsko v medzinárodných ženských florbalových súťažiach, podujatiach a priateľských zápasoch. Funguje pod záštitou florbalovej sekcie Nórskeho zväzu bandy (NBF Innebandy). Svoj prvý medzinárodný zápas absolvovalo v roku 1993. V decembri 2017 mu patrilo vp svetovom rebríčku IFF 8. miesto.
Jeho najväčším úspechom sú 2 bronzové medaily z MS 1997 a 2001, ako aj striebro z ME 1995. Naopak, najhoršie umiestnenie dosiahlo v roku 2015, keď skončilo až deviate.
Sviečkovica na smotane

Sviečkovica na smotane (iné názvy: sviečkovica, sviečková pečienka na smotane; menej vhodne/hovorovo/nesprávne sviečková (na smotane) ) je české jedlo pozostávajúce z mäsa (ktorým je spravidla hovädzia falošná - zriedkavo pravá - sviečkovica či bravčová panenská sviečkovica, menej často teľacie mäso, králičie mäso, srnčie mäso a podobne ) a tzv. sviečkovej omáčky, ktorá sa pripravuje z koreňovej zeleniny a smotany. Podáva sa s knedľou ako prílohou, s brusnicamim, či inou sladkou marmeládou, citrónom a šľahačkou.
Damon Hill

Damon Graham Devereux Hill (* 17. september 1960 Londýn) je bývalý britský pilot formuly 1 a majster sveta z roku 1996. Je synom bývalého dvojnásobného majstra sveta vo formule 1 Grahama Hilla. Bol prvým pilotom F1, ktorému sa ako potomkovi majstra sveta podarilo získať titul šampióna. Po 19. rokoch to zopakoval Nico Rosberg.
Zvíťazil na 22 Grand Prix a získal 42 pódií. Vo svete F1 pôsobil v rokoch 1992 – 99, postupne v tímoch Brabham, Williams, Arrows a Jordan.
Kariéra.
Damon začal s motoristickým športom až vo veku 23. rokov, kedy pretekal v sezóne 1983 na motocykloch, aby v nasledujúcej sezóne získal klubový pohár v "Brands Hatch". V roku 1985 presedlal na štyri kolesá do tímu "Van Diemen" v šampionáte "formuly Ford" a o rok neskôr do britského šampionátu formuly 3. Po 3 sezónach a 4 víťazstvách postúpil Damon do medzinárodného šampionátu formuly 3000, odkiaľ bol už len krok od sveta formuly 1.
Prvú sezónu (1992) pôsobil Hill v tíme Brabham (štartoval v 3. pretekoch), no zároveň ako testovací pilot vo Williamse. Prvé víťazstvo získal v Grand Prix Maďarska 1993 už pre tím Williams, v ktorom tak začal sériu svojich najväčších úspechov. Vo Williamse získal 21 víťazstiev a titul majstra sveta v sezóne 1996. V nasledujúcom roku prešiel do tímu Arrows, pre ktorý získal jedno 2. miesto v Maďarsku a 7 bodov, ktoré znamenali až 12. priečku. Sezónu 1998 pretekal v tíme Jordan, pre ktorý vybojoval svoje posledné víťazstvo na GP Belgicka a so ziskom 20. bodov skončil šiesty. V nasledujúcej, svojej poslednej sezóne sa mu podarilo dosiahnuť len jedno 4. a 5. a dve 6. miesta a celkových 7 bodov mu postačovalo len na 12. pozíciu.
Asklepiova palica

Asklepiova palica (iné názvy: Asklépiova palica, Aeskulapova palica, Eskulapova palica, eskulap, aeskulap, eskulapka) je znak lekárov a farmaceutov. Symbol má svoj počiatok už v starovekom Grécku a bol súčasťou mytológie. Pomenovanie pochádza od Asklepia, boha lekárstva, syna boha Apolóna, ktorý liečil všetky choroby a dokázal oživovať mŕtvych. Aeskulapova palica ovinutá hadom je znamením životnej sily a zdravia. Tento znak možno uvidieť na všetkých lekárskych objektoch. Podľa iných teórií však nie je okolo palice ovinutý had, ale vlasovec medinský, parazitický červ žijúci v ľudskej koži a pri liečbe je namotávaný na kúsok dreva.
Symbolika.
Tento starogrécky symbol má značiť silu, zdravie a predovšetkým zdarné hojenie. Má byť tiež symbolom pre prítomnosť božej pomoci pri liečbe a dodávať všetkým ľuďom silu a nádej v úspešné uzdravenie. Okolo špecifickej palice sa obtáča had, ktorý je tradične označovaný ako užovka stromová. Dnes sa však vynárajú, vyššie opísané teórie o tom, že had je v skutočnosti vlasovec medinský ovinutý okolo kúska dreva. Napriek tomu je však tradičný popis užovky, ktorá je vďaka tomu nazývaná Asklepiovým hadom. Tento had žije predovšetkým v južnej Európe a Malej Ázii.
Dejiny symbolu.
Tento symbol, jeho pôvod a význam sa vyskytujú vo viacerých kultúrach a dobách vzniku.
Grécka teória.
Základná je starogrécka povesť o Asklepiovi, ktorý bol žiakom Chiróna. Asklepios bol známy tým, že dokázal liečiť každú chorobu a hlavne privádzal mŕtvych späť k životu. Tým však rozhneval Apolóna a Dia, pretože porušoval božský poriadok na Zemi a Zeus ho zrazil bleskom do Tartaru. Bol však neskôr prepustený a v trójskej vojne ošetroval zranených a zachránil Filokteta po uhryznutí hadom.
Teória červa.
Podľa tejto teórie je námetom k symbolu vlasovec medinský (lat. "Dracunculus medinensis"), ktorý parazituje pod kožou človeka, najčastejšie na nohe alebo ruke, kde vytvorí svrbivý vred. Pri pokuse ochladiť vred vo vode tento praská a vzniknutým otvorom kladie parazit svoje vajíčka do vody, čím zaistí novú populáciu. V tejto chvíli možno vyčnievajúci koniec červa zachytiť a opatrne ho namotávať na kus drievka.
Biblická teória.
Táto verzia hovorí, že keď Izraelitov na púšti napadli jedovaté hady, Boh dal Mojžišovi pokyn zhotoviť bronzového hada a zavesiť ho na kôl. Kto bol uhryznutý hadom a pozrel sa na hada bronzového, bol uzdravený.
Reprezentácia v počítači.
Aeskulapova palica je obsiahnutá v znakovej sade Unicode ako symbol U+2695 (⚕).
Ján Štefanovič

Prof. MUDr. Ján Štefanovič, DrSc. (* 19. november 1928, Moravské Lieskové – † 7. december 2022) bol slovenský lekár, imunológ, akademik SAV.
Život.
Narodil sa v Moravskom Lieskovom 19. novembra 1928. Po maturite na gymnáziu v Novom Meste nad Váhom a v Banskej Bystrici študoval na Lekárskej fakulte Komenského univerzity v Bratislave, a úspešne promoval v roku 1953. Od roku 1961 sa stal prednostom Ústavu mikrobiológie a epidemiológie Univerzity Komenského, kde pôsobil ako odborný asistent, docent, neskôr profesor, prednosta a zároveň ako riaditeľ.
Dielo.
Medzi najdôležitejšie výsledky jeho pedagogickej a vedeckej činnosti patrili zistenia zo štúdia degradačných systémov buniek imunitného systému a sér so zameraním na objasnenie molekulových základov prirodzenej imunity. Na katedre sa podieľal na vytvorení špecializovaného laboratória transplantačnej imunológie, ktoré sa zaoberalo výskumom hlavného histokompatibilitného komplexu u človeka, vyšetrovaním vzťahov medzi HLA – výskumom a chorobami a riešilo spory o otcovstvo. Jeho aktivita prerástla do súčasnej hlavnej náplne už samostatného Imunologického ústavu Lekárskej fakulty UK. Objasnil tiež vzťahy medzi degradáciou antigénu a heterogenitou vytvorených protilátok. Vďaka intenzívnej vedecko-výskumnej práci a spolupráci s pracoviskami v celom Československu i v zahraničí na katedre vyrástla skupina kandidátov vied, viacerí z nich habilitovali a neskôr dosiahli hodnosť doktora vied a profesora v odbore a prof. Štefanovič získal hodnosť akademika SAV.
Pod vedením prof. MUDr. J. Štefanoviča, DrSc. habilitovalo z pracovísk 8 kolegov, profesormi sa stali 3. Kandidátsku dizertačnú prácu obhájili 16 a doktorskú dizertačnú prácu 3. Profesor Štefanovič vydal viac ako 360 odborných publikácií.
Peterbilt

Peterbilt Motors Company je americký výrobca stredných a ťažkých kamiónov 5. – 8. triedy, ktorý má sídlo v Dentone v Texase pri hlavnom meste Dallas. 
Spoločnosť založil Theodor Alfred Peterman v roku 1939 v Oaklande v Kalifornii. Od začiatku roka 1960 do polovice roku 1980 sídlila spoločnosť v Newarku v severnej Kalifornii. Závod v Newarku bol uzatvorený roku 1986 a v roku 1993 bol presťahovaný do mesta Denton v Texase. 
Najznámejšie modely sú Peterbilt Model-379, ktorý je vo filmoch Transformers vodcom autobotov, posledný Prime – Optimus Prime, ďalej Peterbilt Truck Model, ktorý účinkuje v reklamách ako vianočný kamión Coca-Cola a prvý Peterbilt, ktorý účinkuje v trileri Duel od Spielberga.
Potok Zolná

Potok Zolná je prírodná pamiatka v správe štátnej ochrany prírody Poľana.
Nachádza sa v katastrálnom území obce Sebedín-Bečov a mesta Zvolen v okresoch Banská Bystrica a Zvolen v Banskobystrickom kraji. Územie bolo vyhlásené v roku 1991 na rozlohe 1,92 ha. Ochranné pásmo nebolo určené. Na chránenom území platí 4. stupeň ochrany.
Predmetom ochrany je: "Zachovalý úsek vodného toku Zolná a jeho prirodzeného prípotočného porastu dôležitého z vedeckovýskumného, náučného a ekologického hľadiska."
Graham Hill

Norman Graham Hill (* 15. február 1929, Londýn – † 29. november 1975) bol britský pilot formuly 1 a majster sveta z rokov 1962 a 1968. Bol otcom majstra sveta v pretekoch formuly 1 z roku 1996 Damona Hilla.
Kariéra.
Zvíťazil na 14 Grand Prix a získal 36 pódií. Vo svete F1 pôsobil v rokoch 19581975, postupne v tímoch Lotus, BRM, Brabham a vlastnom Hill. Dodnes je jediným jazdcom, ktorý dokázal vyhrať tzv. Triple Crown of Motosport:
Jeho kariéra i život skončili tragédiou, rovnako ako v prípade Jima Clarka a Jochena Rindta, majstrov sveta F1. Graham Hill zahynul 29. novembra 1975 pri leteckej havárii.
Remata

Remata môže byť:
Lotyšské národné florbalové družstvo žien

Lotyšské národné florbalové družstvo žien je národné družstvo žien, ktoré reprezentuje Lotyšsko v medzinárodných ženských florbalových súťažiach, podujatiach a priateľských zápasoch. Funguje pod záštitou Lotyšskej florbalovej únie (LFS). Prvý medzinárodný zápas absolvovalo v roku 1995. V decembri 2017 mu patrilo vo svetovom rebríčku IFF 5. miesto.
Lotyšské družstvo sa zúčastnilo všetkých turnajov majstrovstiev sveta či majstovstiev Európy. Jeho najvýraznejším úspechom je 4. miesto na Majstrovstvách sveta 2007. V základnej skupine skončilo na 2. mieste pred a . V semifinále a v následnom zápase o bronz ale jasne prehralo s favorizovanými družstvami , resp. .
Alberto Ascari

Alberto Ascari (* 13. júl 1918, Miláno, Taliansko – † 26. máj 1955, Monza, Taliansko) bol taliansky pilot Formuly 1, dvojnásobný majster sveta z rokov 1952 a 1953.
Jeho otec Antonio Ascari bol automobilový pretekár a brával syna na preteky. Po jeho tragickej nehode na Grand Prix Francúzska v roku 1925 sa Antonio túžil stať pretekárom a do seriálu F1 sa dostal už ako skúsený pretekár a víťaz mnohých podujatí. Spolu s Luigim Villoresim tvoril úspešnú a obávanú jazdeckú dvojicu, ktorá v prvých ročníkoch F1 zvádzala súboje o majstrovské tituly s Fangiom a Gonzalezom.
Pôsobil v tímoch Ferrari, pre ktorý získal 2 tituly, Maserati a Lancia. Jeho život ukončila 26. mája 1955 nehoda, keď pri testovaní v Monze vyletel mimo trať a dvakrát sa prevrátil. Zomrel krátko po nehode na ťažké zranenia.
Lamplughsaura

Lamplughsaura je vyhynutý rod vývojovo primitívneho sauropódomorfa, žijúceho v období spodnej jury (stupeň sinemúr, asi pred 196 až 190 miliónmi rokov) na území dnešnej Indie (súvrstvie Dharmaram). Opísaný je podľa čiastočných kostier, vrátane lebečných kostí. Tento sauropódomorf, dorastajúci do dĺžky 10 m, mal hrubo vrúbkované zuby. Typový a jediný druh je Lamplughsaura dharmaramensis.